
Z A P I S N I K
16. sjednice Vijeća Mjesnog odbora Novi retkovec,

održane 20. rujna 2022.

u objektu mjesne samouprave Novi Retkovec, Breza 26,

s početkom u 19,00 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Zrinka Lovrić, Danica Plečko i Igor Vukmirović.
NENAZOČNI ČLANOVI VIJEĆA:

Bruno Krehula.
OSTALI NAZOČNI:

Marijan Župan, stručni savjetnik za rad tijela mjesne samouprave.
Predsjedava Ivana Ljubić, predsjednica Vijeća.

Zapisnik vodi: Marijan Župan.

Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 15. sjednice Vijeća, održane 8. kolovoza 2022., sa sljedećom napomenom:
Marija Klarić smatra da se po određenim točkama dnevnoga reda nisu javljali za riječ svi prisutni članovi Vijeća kako to stoji u zapisnicima te napominje da je potrebno voditi računa da se navod o tome da su svi sudjelovali u raspravi koristi samo u slučaju kada to doista i jest bilo tako.
           Na prijedlog predsjednice Vijeće jednoglasno prihvaća uvrštenje dopunske točke u  predloženi dnevni red, koja glasi: 

5. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. i Prijedlog izmjena i dopune Programa građenja komunalne infrastrukture na području Grada Zagreba u 2022.
           Predsjednica, nakon usvajanja dopunske točke dnevnog reda, daje na usvajanje dnevni red u cjelini.


Na prijedlog predsjednice Vijeće jednoglasno utvrđuje

D N E V N I   R E D

1. Prijedlog zaključka o prijedlogu lokacija i broja klamerica za bicikle na području Mjesnog odbora;

2. Prijedlog zaključka o davanju mišljenja o zahtjevu za zakup neizgrađenog građevinskog zemljišta, dio k.č. 7987/1 i dio k.č. 9584/3 obje k.o. Dubrava;

3. Zahtjev za postavljanje horizontalne signalizacije - iscrtavanje pješačkih prijelaza na raskrižju Aleja lipa - Ulica jasmina i Aleja lipa - Ulica trešanja – donošenje zaključka;

4. Prijedlog postavljanja uspornika prometa u ulici Krupski put – donošenje zaključka;

5. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. i Prijedlog izmjena i dopune Programa građenja komunalne infrastrukture na području Grada Zagreba u 2022.;
6. Aktualna komunalna problematika;

7. Pitanja, prijedlozi i obavijesti;

Ad 1. Prijedlog zaključka o prijedlogu lokacija i broja klamerica za bicikle na 

          području Mjesnog odbora.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

o prijedlogu lokacija i broja klamerica

 za bicikle na području Mjesnog odbora

1. U Mjesnom odboru Novi Retkovec predlaže se sljedeća lokacija za postavljanje klamerica namijenjenih u svrhu parkiranja bicikala:

- Park Sitnice, kod vježbališta, dvije (2) klamerice.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog zaključka o davanju mišljenja o zahtjevu za zakup neizgrađenog 

          građevinskog zemljišta, dio k.č. 7987/1 i dio k.č. 9584/3 obje k.o. Dubrava.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Predsjednica daje na glasovanje Prijedlog zaključka kojim se predlaže da se predmetni zakup ne odobri.

Vijeće većinom od 7 glasova ZA i 1 SUZDRŽANIM glasom donosi

Z A K LJ U Č A K

o davanju mišljenja o zahtjevu za zakup 

neizgrađenog građevinskog zemljišta,

 dio k.č.7987/1 i dio k.č.9584/3 obje k.o. Dubrava

1. Razmotren je dopis Gradskog ureda za upravljanje imovinom i stanovanje u svezi zahtjeva Ivone Majer, iz Zagreba, Južna ulica k.br. 20, za zakup dijela neizgrađenog građevinskog zemljišta, oznake k.č.br. 7987/1 i 9584/3 obje k.o. Dubrava, ukupne površine 100m[image: image2.png]


u svrhu parkiranja osobnih vozila za vlastite potrebe.

2. Utvrđuje se i predlaže da se ne udovolji predmetnom zahtjevu za dodjelu u zakup navedenog neizgrađenog građevinskog zemljišta.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Zahtjev za postavljanje horizontalne signalizacije - iscrtavanje pješačkih 

          prijelaza na raskrižju Aleja lipa - Ulica jasmina i Aleja lipa - Ulica trešanja.

          Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o zahtjevu za iscrtavanje pješačkih prijelaza 

1. Traži se iscrtavanje pješačkih prijelaza pored dječjeg igrališta na uglu Aleje lipa i Ulice jasmina i Aleje lipa i Ulice trešanja.
2. Predmetni zahtjev potrebno je proslijediti na utvrđivanje opravdanosti od strane prometne struke.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4. Prijedlog postavljanja uspornika prometa u ulici Krupski put.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o zahtjevu za postavljanje uspornika prometa

 u ulici Krupski put 

1. Razmotren je zahtjev Mladena Pavliša, Krupski put 8, Zagreb, za postavljanjem uspornika prometa u ulici Krupski put.

2. Utvrđuje se da gore navedeni zahtjev nije opravdan.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog izmjena Programa održavanja javnih prometnih površina, građevina i 
          uređaja javne namjene, javne rasvjete te izvanrednog održavanja nerazvrstanih 
          cesta na području Grada Zagreba u 2022. i Prijedlog izmjena i dopune Programa 
          građenja komunalne infrastrukture na području Grada Zagreba u 2022.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

o davanju mišljenja o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. i Prijedlogu izmjena i dopune Programa građenja komunalne infrastrukture na području Grada Zagreba u 2022.

1. Razmotren je Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. i Prijedlog izmjena i dopune Programa građenja komunalne infrastrukture na području Grada Zagreba u 2022.

2. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. i Prijedlog izmjena i dopune Programa građenja komunalne infrastrukture na području Grada Zagreba u 2022. prima se na znanje.

      3.  Ovaj Zaključak dostavlja se Vijeću Gradske četvrti Donja Dubrava na daljnje 

    postupanje.

           Ad 6. Aktualna komunalna problematika.
Nije bilo javljanja po ovoj točki dnevnoga reda.
          Ad 7. Pitanja, prijedlozi i obavijesti.
Dogovoreno je da se pitanja u pisanom obliku dostave elektronskom poštom.
Dovršeno u 19,35 sati.
KLASA: 024-08/22-003/1856
UR BROJ: 251-13-11-4-22-2
U Zagrebu, 20. rujna 2022.

Zapisnik sastavio: 






       
Marijan Župan

stručni savjetnik za rad 

tijela mjesne samouprave

PREDSJEDNICA

Vijeća Mjesnog odbora Novi Retkovec

Ivana Ljubić 

